Αφροδίτη Κοσμά

Η Αφροδίτη Κοσμά (Νίκαια, 6 Ιουνίου 1983), είναι Ελληνίδα πρώην διεθνής καλαθοσφαιρίστρια και νυν προπονήτρια. Διαθέτοντας ύψος 1,87 μέτρα αγωνιζόταν ως σμολ και πάουερ φόργουορντ. Από το 2021 αποτελεί την προπονήτρια της γυναικείας ομάδας του Πανελευσινιακού.

Σταδιοδρομία ως αθλήτρια
Συλλογικό επίπεδο
Η Αφροδίτη Κοσμά ξεκίνησε την καριέρα της αγωνιζόμενη με τα χρώματα του Ερμή Περάματος, όπου και παρέμεινε κατά την περίοδο 1995-98. Κατόπιν για δύο χρονιές αποτέλεσε κομμάτι της ομάδας του Ατρομήτου Πειραιώς, ενώ το 2000 πήρε μεταγραφή στην Ακαδημία Ηλιουπόλεως. Φόρεσε για πολλά χρόνια τη φανέλα του συλλόγου, ολοκληρώνοντας τον κύκλο της το 2007. Τότε αποκτήθηκε από τον Αθηναϊκό αποτελώντας το 2010 την παλαιότερη από τις παίκτριές του. Με το σύλλογο του Βύρωνα κατέκτησε δύο Πρωταθλήματα Ελλάδος (2009 και το 2010), ένα Κύπελλο Ελλάδος (2010) και ένα EuroCup (2010), επιτυγχάνοντας Τριπλ Κράουν, το πρώτο στην ιστορία της γυναικείας ελληνικής καλαθοσφαίρισης.

Το 2011, αποκτήθηκε από τον Παναθηναϊκό, μένοντας στους πράσινους για ένα χρόνο. Το 2012 επέστρεψε για μια σεζόν στον Αθηναϊκό. Το 2013 μετά από δικαστική διαμάχη με την ομάδα του Βύρωνα η Κοσμά κέρδισε την ελευθερία της και τον Αύγουστο του 2013, επέστρεψε στον Παναθηναϊκό.

Το 2014 συμφώνησε με την ομάδα των Α.Ε. Σουρμένων-Ελληνικού. Τη σεζόν 2014-15 κατέκτησε το νταμπλ με την ομάδα με την ίδια μάλιστα να αναδεικνύεται σε MVP του τελικού του Κυπέλλου Ελλάδας κόντρα στην Αναγέννηση Νέου Ρυσίου (σκορ 46-42). Το 2015 μετά την απορρόφηση της ομάδα του Ελληνικού από τον Ολυμπιακό, συνέχισε και φόρεσε την φανέλα των ερυθρόλευκων. Στον Ολυμπιακό έμεινε μέχρι το 2020 κατακτώντας πέντε φορές το Πρωτάθλημα και τέσσερις φορές το Κύπελλο Ελλάδας (τέσσερα νταμπλ). Με τις ερυθρόλευκες πήρε μέρος σε Ευρωπαϊκές διοργανώσεις με μια συμμετοχή σε Ευρωλίγκα και τρεις στο Eurocup

Το 2020, η Ελευθερία Μοσχάτου απέκτησε με τη μορφή της υποσχετικής από τον Ολυμπιακό την Κοσμά. Με την ομάδα αγωνίστηκε τη σεζόν 2020-21.

Στις 19 Μαΐου 2021, ανακοίνωσε την απόσυρσή της από την ενεργό δράση, μετά από 26 χρόνια καριέρας, σε ηλικία 38 ετών.

Εθνική Ελλάδος
Η Κοσμά έχει αποτελέσει μέλος της Εθνικής Ελλάδος όλων των ηλικιακών βαθμίδων. Με την Εθνική Ελλάδος Γυναικών έχει συμμετάσχει στους Μεσογειακούς Αγώνες 2001 και 2005 και στα Πανευρωπαϊκά Πρωταθλήματα (EuroBasket) του 2005, 2007, 2009,Αφροδίτη Κοσμά , στατιστικά ως αθλήτρια στην επίσημη ιστοσελίδα της Εθνικής Ομοσπονδίας Καλαθοσφαίρισης. 2015 και 2017. Η κατάκτηση της 4ης θέσης στο Ευρωπαϊκό του 2017 αποτέλεσε τη σημαντικότερη στιγμή της με την ομάδα.
Το 2010 συμμετείχε στην προετοιμασία της Εθνικής Γυναικών για το Παγκόσμιο Πρωτάθλημα Καλαθοσφαίρισης Γυναικών, ωστόσο τελικά δεν αποτέλεσε μέλος αποστολής στην Τσεχία. Ήταν παρούσα στη δεύτερη συμμετοχή της ομάδας σε Παγκόσμιο Κύπελλο το 2018 στην Ισπανία. Επίσης έχει λάβει μέρος σε ένα Παγκόσμιο και ένα Ευρωπαϊκό τουρνουά 3x3 το 2012 και το 2015 αντίστοιχα.

Με την Εθνική γυναικών η Κοσμά έχει 172 αγώνες με 443 πόντος (μ.ο: 2.58) ενώ στις νεανίδες είχε 15 αγώνες με 61 πόντους (μ.ο: 4.07) και στην νέων γυναικών κατέγραψε 18 συμμετοχές με 131 πόντους (μ.ο: 7.28).

 Σταδιοδρομία ως προπονήτρια 
Στις 26 Μαΐου 2021, ανέλαβε την θέση προπονήτριας της γυναικείας ομάδας και της ομάδας των νεανίδων του Πανελευσινιακού ΑΟΚ.

 Προσωπική ζωή 
Η Κοσμά είναι επίσης απόφοιτος της Γυμναστικής Ακαδημίας του Πανεπιστημίου Αθηνών και Υπαξιωματικός του Λιμενικού Σώματος.

 Τίτλοι 

 Αθηναϊκός 

 2x Πρωτάθλημα Ελλάδος: 2009, 2010
 Κύπελλο Ελλάδος 2010
 EuroCup: 2010

 Α.Ε. Σουρμένων-Ελληνικού 

 Πρωτάθλημα Ελλάδος:  2015
 Κύπελλο Ελλάδος 2015

 Ολυμπιακός 

 5x Πρωτάθλημα Ελλάδος: 2016, 2017, 2018, 2019, 2020
 4x Κύπελλο Ελλάδος 2016, 2017, 2018, 2019

Παραπομπές

 Εξωτερικοί σύνδεσμοι 

 Αφροδίτη Κοσμά, στατιστικά συμμετοχών στις διοργανώσεις της FIBA Europe.
 Αφροδίτη Κοσμά, στατιστικά στην επίσημη ιστοσελίδα του Παγκόσμιου Πρωταθλήματος 2010.

Κατηγορία:Ελληνίδες αθλήτριες της καλαθοσφαίρισης
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Ερμή Περάματος
Κατηγορία:Καλαθοσφαιρίστριες Ατρομήτου Πειραιώς
Κατηγορία:Καλαθοσφαιρίστριες Ακαδημίας Ηλιούπολης
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Εθνικής Ελλάδας 3x3